title: 2014/60/UE: Deċiżjoni tal-Kunsill tat- 28 ta’ Jannar 2014 dwar il-konklużjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn il-Komunità Ewropea, minn naħa waħda, u r-Repubblika ta’ Kiribati, min-naħa l-oħra

text:
               7.2.2014

               MT

               Il-Ġurnal Uffiċjali tal-Unjoni Ewropea

               L 38/1

         DEĊIŻJONI TAL-KUNSILL
   tat-28 ta’ Jannar 2014
   dwar il-konklużjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn il-Komunità Ewropea, minn naħa waħda, u r-Repubblika ta’ Kiribati, min-naħa l-oħra
   (2014/60/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43, flimkien mal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Fit-23 ta’ Lulju 2007, il-Kunsill adotta r-Regolament (KE) Nru 893/2007 dwar il-konklużjoni ta’ Ftehim ta’ Sħubija dwar is-Sajd bejn il-Komunità Ewropea, minn naħa waħda, u r-Repubblika ta’ Kiribati, min-naħa l-oħra (1) (“il-Ftehim”). Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim skada fil-15 ta’ Settembru 2012.

               (2)

               L-Unjoni nnegozjat Protokoll ġdid mar-Repubblika ta’ Kiribati li jipprovdi lill-bastimenti tas-sajd tal-UE b’opportunitajiet tas-sajd fl-ilmijiet li fuqhom ir-Repubblika ta’ Kiribati teżerċita s-sovranità jew ġurisdizzjoni tagħha (“il-Protokoll”).

               (3)

               Il-Protokoll ġie ffirmat skont id-Deċiżjoni tal-Kunsill 2012/669/UE (2) u ġie applikat fuq bażi provviżorja mis-16 ta’ Settembru 2012 ’l hawn.

               (4)

               Il-Protokoll għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea, minn naħa waħda, u r-Repubblika ta’ Kiribati, min-naħa l-oħra, (“il-Protokoll”), huwa b’dan approvat f’isem l-Unjoni (3).
   Artikolu 2
   Il-President tal-Kunsill għandu jagħti, f’isem l-Unjoni, in-notifika prevista fl-Artikolu 16 tal-Protokoll (4).
   Artikolu 3
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, it-28 ta’ Jannar 2014.

            Għall-Kunsill

            Il-President

         G. STOURNARAS

      (1)  ĠU L 205, 7.8.2007, p. 1.

      (2)  Id-Deċiżjoni tal-Kunsill 2012/669/UE tad-9 ta’ Ottubru 2012 dwar l-iffirmar, f’isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-Sajd bejn il-Komunità Ewropea, minn naħa waħda, u r-Repubblika ta’ Kiribati, min-naħa l-oħra (ĠU L 300, 30.10.2012, p. 2).

      (3)  Il-Protokoll ġie ppubblikat fil-ĠU L 300, 30.10.2012, p. 3, flimkien mad-Deċiżjoni dwar l-iffirmar.

      (4)  Id-data tad-dħul fis-seħħ tal-Protokoll se tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Id-Deċiżjoni tal-Kunsill ta' l-10 ta' Diċembru 2002 li temenda d-Deċiżjoni 2001/368/KE, Euratom dwar l-aġġustament fl-allowances imħallsa lill-membri u lis-sostituti tal-Kumitat Ekonomiku u Soċjali

text:
Avviż Legali Importanti

|

32002D0985

Official Journal L 343 , 18/12/2002 P. 0031 - 0031

		Id-Deċiżjoni tal-Kunsillta' l-10 ta' Diċembru 2002li temenda d-Deċiżjoni 2001/368/KE, Euratom dwar l-aġġustament fl-allowances imħallsa lill-membri u lis-sostituti tal-Kumitat Ekonomiku u Soċjali(2002/985/KE, Euratom)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi il-Komunità Ewropea, u b'mod partikolari r-raba' paragrafu ta' l-Artikolu 258 tiegħu,Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari r-raba' paragrafu ta' l-Artikolu 166 tiegħu,Wara li kkunsidra t-talba magħmula mill-Kumitat Ekonomiku u Soċjali Ewropew tat-8 ta' Lulju 2002,Billi:(1) Fit-8 ta' Lulju 2002 il-Kumitat Ekonomiku u Soċjali Ewropew bagħat memorandum li jikkonċerna l-applikazzjoni tad-Deċiżjoni tal-Kunsill 2001/368/KE, Euratom tas-7 ta' Mejju 2001 dwar l-aġġustament ta' l-allowances imħallsa lill-membri u lis-sostituti tal-Kumitat Ekonomiku u Soċjali [1], li fih talab li tinżamm is-sistema preżenti.(2) Waqt li jaċċetta li r-rimborżi permezz ta' allowances ta' kull jum jistgħu jiġu bbażati fuq l-ispejjeż attwali magħmula milli fuq arranġament ta' rata fissa, l-Kunsill madanakollu jqis li, għal raġunijiet prattiċi, is-sistema preżenti għandha tinżamm,IDDEĊIEDA KIF ĠEJ:Artikolu 1It-tieni paragrafu ta' l-Artikolu 3 tad-Deċiżjoni 2001/368/KE, Euratom huwa b'dan imħassar.Artikolu 2Din id-Deċiżjoni għandha tidħol fis-seħħ fl-1 ta' Jannar 2003.Magħmula fi Brussel, l-10 ta' Diċembru 2002.Għall-KunsillIl-PresidentP. S. Møller[1] ĠU L 130, 12.05.01, p. 39.--------------------------------------------------


title: Deċiżjoni tal-Kunsill (PESK) 2015/1793 tas-6 ta' Ottubru 2015 li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR)

text:
               7.10.2015

               MT

               Il-Ġurnal Uffiċjali tal-Unjoni Ewropea

               L 260/30

         DEĊIŻJONI TAL-KUNSILL (PESK) 2015/1793
   tas-6 ta' Ottubru 2015
   li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-16 ta' Lulju 2012, il-Kunsill adotta d-Deċiżjoni 2012/389/PESK (1).

               (2)

               Fit-22 ta' Lulju 2014, il-Kunsill adotta d-Deċiżjoni 2014/485/PESK (2) li temenda d-Deċiżjoni 2012/389/PESK u testendi l-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) sat-12 ta' Diċembru 2016.

               (3)

               Id-Deċiżjoni 2012/389/PESK għandha tiġi emendata biex jiġi estiż il-perijodu kopert mill-ammont ta' referenza finanzjarja sal-15 ta' Diċembru 2015,

         ADOTTA DIN ID-DEĊIŻJONI:
   Artikolu 1
   Il-paragrafi (1) u (2) tal-Artikolu 13 tad-Deċiżjoni 2012/389/PESK huma sostitwiti b'dan li ġej:

      “1.   L-ammont ta' referenza finanzjarja maħsub biex ikopri n-nefqa relatata mal-EUCAP NESTOR mis-16 ta' Lulju 2012 sal-15 ta' Novembru 2013 għandu jkun ta' EUR 22 880 000.
      L-ammont ta' referenza finanzjarja maħsub biex ikopri n-nefqa relatata mal-EUCAP NESTOR għall-perijodu mis-16 ta' Novembru 2013 sal-15 ta' Ottubru 2014 għandu jkun ta' EUR 11 950 000.
      L-ammont ta' referenza finanzjarja maħsub biex ikopri n-nefqa relatata mal-EUCAP NESTOR għall-perijodu mis-16 ta' Ottubru 2014 sal-15 ta' Diċembru 2015 għandu jkun ta' EUR 17 900 000.
      2.   In-nefqa kollha għandha tiġi amministrata f'konformità mar-regoli u l-proċeduri applikabbli għall-baġit ġenerali tal-Unjoni. Il-parteċipazzjoni ta' persuni fiżiċi u ġuridiċi fl-għoti ta' kuntratti ta' akkwist mill-EUCAP NESTOR għandha tkun miftuħa mingħajr limitazzjonijiet. Barra minn hekk, m'għandha tapplika l-ebda regola ta' oriġini għall-prodotti mixtrija mill-EUCAP NESTOR.”.

   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, is-6 ta' Ottubru 2015.

            Għall-Kunsill

            Il-President

         P. GRAMEGNA

      (1)  Deċiżjoni 2012/389/PESK tas-16 ta' Lulju 2012 dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) (ĠU L 187, 17.7.2012, p. 40).

      (2)  Deċiżjoni tal-Kunsill 2014/485/PESK tat-22 ta' Lulju 2014 li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) (ĠU L 217, 23.7.2014, p. 39).


title: Deċiżjoni tal-Kunsill tat- 13 ta' Diċembru 2006 li tistabbilixxi l-ammont ta' appoġġ Komunitarju għall-iżvilupp rurali għall-perijodu mill- 1 ta' Jannar 2007 sal- 31 ta' Diċembru 2013 , it-tqassim annwali tiegħu u l-ammont minimu li għandu jiġi kkonċentrat f'reġjuni eliġibbli taħt l-Objettiv ta' Konverġenza

text:
370                MT              Il-Ġurnal Uffiċjali ta’ l-Unjoni Ewropea                13.12.2008

32006D0493

L 195/22                        IL-ĠURNAL UFFIĊJALI TA’ L-UNJONI EWROPEA                    15.7.2006

                                    DEĊIŻJONI TAL-KUNSILL

                                         tat-13 ta’ Diċembru 2006

    li tistabbilixxi l-ammont ta' appoġġ Komunitarju għall-iżvilupp rurali għall-perijodu mill-1
    ta' Jannar 2007 sal-31 ta' Diċembru 2013, it-tqassim annwali tiegħu u l-ammont minimu li
             għandu jiġi kkonċentrat f'reġjuni eliġibbli taħt l-Objettiv ta' Konverġenza

                                              (2006/493/KE)

IL-KUNSILL TA’ L-UNJONI EWROPEA,

Wara li kkunsidra r-Regolament tal-Kunsill (KE) Nru 1698/2005 ta’ l-20 ta' Settembru 2005 dwar l-
appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR)1, u
partikolarment l-Artikolu 69(1) tiegħu,

Wara li kkunsidra l-proposta mill-Kummissjoni,

1
           ĠU L 277, 21.10.2005, p. 1.
 ---pagebreak--- 13.12.2008       MT                Il-Ġurnal Uffiċjali ta’ l-Unjoni Ewropea                          371

Billi:

(1)       L-ammont ta' approprjazzjonijiet ta' impenn għall-appoġġ Komunitarju għall-iżvilupp
          rurali skond ir-Regolament (KE) Nru 1698/2005, għall-perijodu mill-1 ta' Jannar 2007 sal-
          31 ta' Diċembru 2013, it-tqassim annwali tiegħu u l-ammont minimu li għandu jiġi
          kkonċentrat f'reġjuni eliġibbli taħt l-Objettiv ta' Konverġenza għandu jiġi ffissat skond il-
          Ftehim Interistituzzjonali bejn il-Parlament Ewropew, il-Kunsill u l-Kummissjoni dwar
          dixxiplina baġitarja u ġestjoni finanzjarja soda tas-17 ta' Mejju 20061.

(2)       L-ammont totali għandu jinkludi l-ammont għall-Bulgarija u r-Rumanija bil-ħsieb tad-dħul
          fis-seħħ, fl-1 ta' Jannar 2007, tat-Trattat dwar l-Adeżjoni tar-Repubblika tal-Bulgarija u r-
          Rumanija ma' Unjoni Ewropea. Jekk it-Trattat ta' Adeżjoni ma jidħolx fis-seħħ fl-1 ta'
          Jannar 2007 għal wieħed minn dawk il-pajjiżi jew għat-tnejn li huma l-ammont totali
          għandu jiġi għaldaqstant adattat.

IDDEĊIEDA KIF GEJ:

1
         ĠU C 139, 14.6.2006, p. 1.
 ---pagebreak--- 372             MT                 Il-Ġurnal Uffiċjali ta’ l-Unjoni Ewropea                  13.12.2008

                                              Artikolu uniku

L-ammont totali ta' approprjazzjonijiet ta' impenn għall-appoġġ Komunitarju għall-iżvilupp rurali
għall-perijodu mill-1 ta' Jannar 2007 sal-31 ta' Diċembru 2013 skond ir-Regolament (KE) Nru
1698/2005, it-tqassim annwali tiegħu u l-ammont minimu li għandu jiġi kkonċentrat f'reġjuni
eliġibbli taħt l-Objettiv ta' Konverġenza ddefinit fl-Artikolu 2(j) ta' dak ir-Regolament huma ffissati
fl-Anness għal din id-Deċiżjoni.

Magħmul fil-Lussemburgu, 19 ta’ Ġunju 2006.

                                               Għall-Kunsill
                                               Il-President
                                               J. PROLL
 ---pagebreak--- 13.12.2008          MT                    Il-Ġurnal Uffiċjali ta’ l-Unjoni Ewropea                                       373

                                                        ANNESS

 L-ammont totali ta' approprjazzjonijiet ta' impenn għall-2007–2013, it-tqassim annwali tiegħu u l-
 ammont minimu li għandu jiġi kkonċentrat fir-reġjuni eliġibbli taħt l-Objettiv ta' Konverġenza u t-
                                               tqassim annwali tiegħu*

       EUR miljun, prezzijiet
                                  2007        2008       2009        2010       2011       2012        2013       Total
             ta’ l-2004**

          Ammont totali UE-
      25, bil-Bulgarija u r-     10 710      10 447     10 185      9 955       9 717      9 483       9 253      69 750
          Rumanija miżjuda

      Ammont minimu għar-reġjuni eliġibbli taħt l-Objettiv ta’ Konverġenza                                        27 699

      *      Qabel il-modulazzjoni obbligatorja u trasferimenti oħrajn min-nefqa relatata mas-suq u l-pagamenti diretti
             tal-politika agrikola komuni għall-iżvilupp rurali
      **     L-ammonti ddikjarati qed jingħataw sa l-eqreb miljun, filwaqt li l-ipprogrammar ser isir sa l-eqreb euro.


title: Deċiżjoni tal-Kumitat Politiku u ta' Sigurtà (PESK) 2017/1401 tat-18 ta' Lulju 2017 li testendi l-mandat tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (EUBAM Libya/1/2017)

text:
               29.7.2017

               MT

               Il-Ġurnal Uffiċjali tal-Unjoni Ewropea

               L 199/13

         DEĊIŻJONI TAL-KUMITAT POLITIKU U TA' SIGURTÀ (PESK) 2017/1401
   tat-18 ta' Lulju 2017
   li testendi l-mandat tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (EUBAM Libya/1/2017)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2013/233/PESK tat-22 ta' Mejju 2013 dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (1), u b'mod partikolari l-Artikolu 9(1) tagħha,
   Billi:

               (1)

               Taħt l-Artikolu 9(1) tad-Deċiżjoni 2013/233/PESK, il-Kumitat Politiku u ta' Sigurtà (KPS) hu awtorizzat, f'konformità mal-Artikolu 38 tat-Trattat, li jieħu d-deċiżjonijiet rilevanti għall-fini li jeżerċita l-kontroll politiku u d-direzzjoni strateġika tal-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya), inkluża d-deċiżjoni li jaħtar Kap tal-Missjoni.

               (2)

               Fit-30 ta' Awwissu 2016, il-KPS adotta d-Deċiżjoni (PESK) 2016/1634 (2) biex ħatar lis-Sur Vincenzo TAGLIAFERRI bħala Kap tal-EUBAM Libya għall-perijodu mill-1 ta' Settembru 2016 sal-21 ta' Awwissu 2017.

               (3)

               Fl-4 ta' Awwissu 2016, il-Kunsill adotta d-Deċiżjoni (PESK) 2016/1339 (3) li emendat u estendiet id-Deċiżjoni 2013/233/PESK sal-21 ta' Awwissu 2017.

               (4)

               Fis-17 ta' Lulju 2017, il-Kunsill adotta d-Deċiżjoni (PESK) 2017/1342 (4), li testendi l-mandat tal-EUBAM Libya mit-22 ta' Awwissu 2017 sal-31 ta' Diċembru 2018.

               (5)

               Fit-12 ta' Lulju 2017, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet li l-mandat tas-Sur Vincenzo TAGLIAFERRI bħala l-Kap tal-EUBAM Libya jiġi estiż mit-22 ta' Awwissu 2017 sal-21 ta' Awwissu 2018,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Vincenzo TAGLIAFERRI bħala Kap tal-EUBAM Libya huwa b'dan estiż mit-22 ta' Awwissu 2017 sal-21 ta' Awwissu 2018.
   Artikolu 2
   Din id-Deċiżjoni għandha tidħol fis-seħħ fil-21 ta' Awwissu 2017.

      Magħmul fi Brussell, it-18 ta' Lulju 2017.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 138, 24.5.2013, p. 15.

      (2)  Deċiżjoni tal-Kumitat Politiku u ta' Sigurtà (PESK) 2016/1634 tat-30 ta' Awwissu 2016 dwar il-ħatra tal-Kap tal-Missjoni tal-Unjoni Ewropea ta' Assistenza għall-Ġestjoni Integrata tal- Fruntieri fil-Libja (EUBAM Libya) (EUBAM Libya/1/2016) (ĠU L 243, 10.9.2016, p. 10).

      (3)  Id-Deċiżjoni tal-Kunsill (PESK) 2016/1339 tal-4 ta' Awwissu 2016 li temenda u testendi d-Deċiżjoni 2013/233/PESK dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (ĠU L 212, 5.8.2016, p. 111).

      (4)  Id-Deċiżjoni tal-Kunsill (PESK) 2017/1342 tas-17 ta' Lulju 2017 li temenda u testendi d-Deċiżjoni 2013/233/PESK dwar il-Missjoni tal-Unjoni Ewropea ta' Assistenza għall-Ġestjoni Integrata tal-Fruntieri fil-Libja (EUBAM Libya) (ĠU L 185, 18.7.2017, p. 60).